पाएं अपने शहर की ताज़ा ख़बरें और फ्री ई-पेपरडाउनलोड करें
धरमजयगढ़ थाना क्षेत्र के क्रोंधा गांव में रहने वाले एक व्यक्ति को उसके भतीजे ने लोहे के औजार से मारकर हत्या कर दी है। दोनों में जमीन को लेकर विवाद हुआ था। भतीजे ने खेत की रखवाली करने के लिए बनाए गए मचान के पास जाकर चाचा की हत्या कर दी। मामले में आरोपी को गिरफ्तार कर लिया गया है। 29 अप्रैल धरमजयगढ़ पुलिस को क्रोंधा के वेदराम राठिया (48) की मौत की सूचना मिली। मर्ग कायम कर जांच शुरू की गई। वेदराम 28 अप्रैल को खेत पर बने मचान में फसल की रखवाली करने के लिए गया था 29 अप्रैल सुबह 7 बजे गांव के दो लोगों ने वेदराम के मृत पड़े होने की सूचना दी थी। पूछताछ में मृतक के भजीते अंगद सिंह राठिया का नाम सामने आया, जिसके बाद उसे हिरासत में लेकर पूछताछ की गई।
आरोपी अंगद सिंह ने जमीन विवाद सालों से दोनों परिवार के बीच होने की बात कही। दोनों के खेत एक ही जगह पर है। 28 अप्रैल की रात युवक फसलों की रक्षा करने के लिए पत्नी बच्चों के साथ मचान पर सोया हुआ था। नीचे आकर युवक के चचा वेदराम ने गाली-गलौज की। इसपर युवक ने मचान से नीचे उतरकर मारपीट शुरू की और उसे लोहे के हथियार से मार दिया। आरोपी मारने के बाद मौके से फरार हो गया। अपराध कबूलने के बाद आरोपी के विरुद्ध आईपीसी की धारा 302 के तहत मामला दर्ज कर उसे जेल भेज दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn